**Upute za CT pregled krvnih žila (CT angiografija)**

**Priprema pacijenta** za CT pretragu krvnih žila podrazumijeva da pacijenti dođu u praktičnoj odjeći i obući koju lako mogu skinuti za realizaciju pretrage. Na pretragu obavezno ponijeti :

* uputnicu od obiteljskog liječnika;
* narudžbenicu;
* nalaz liječnika specijaliste koji traži pretragu;
* labaratorijske nalaze (urea i kreatinin);
* kolor dopler ultrazvučni nalaz radiologa a vezani su direktno uz traženu pretragu;
* ranije nalaze ukoliko su vezani za pretragu koja se traži;
* Y nastavak za špricu.

**Što očekivati od pretrage?**

**CT pretrage** izvode se na modernim višedetektorskim uređajima. Radi se o pretrazi koja podrazumijeva primjenu ionizirajućeg zračenja za stvaranje slike te primjenu intravenskog kontrastnog sredstva za prikaz krvnih žila. CT angiografija omogućava brzo dobivanje preciznih podataka o stanju krvnih žila, daje podatke o širini, suženjima, začepljenjima, proširenjima, razvojnim anomalijama pojedinih krvnih žila te uvid u stanje stijenke krvnih žila.

Pretraga se izvodi u ležećem položaju, cijeli postupak s pripremom pacijenta i snimanjem traje svega nekoliko minuta. Liječnik izdaje nalaz u pisanoj formi isti ili sljedeći dan za bolničke, a u roku nekoliko dana za ambulantne pacijente. Pisani nalaz može se preuzeti na recepciji Kliničkog zavoda za radiologiju svakim radnim danom **od 07:30 do 17:00h.**

Pacijent se s pisanim nalazom radiologa javlja na kontrolu kod liječnika koji je preporučio CT pregled.

Ukoliko radiolog preporučuje daljnju radiološku pretragu (DSA, CT, MR, CD UZV), isti će taj podatak navesti u svom nalazu.

**Ukoliko u vrijeme pregleda više pacijenata čeka na pretragu u prostorijama Kliničkog zavoda za radiologiju, prednost za ulazak na pregled imaju bolnički pacijenti, djeca, trudnice, rodilje i stariji pacijenti.**